IRPC โชว์ผลงานไตรมาส 1 พลิกกำไร 5.5 พันลบ. รับสต๊อกเกน – ต้นทุนการเงินลด
IRPC โชว์ผลงานไตรมาส 1 พลิกกำไร 5.5 พันลบ. รับสต๊อกเกน - ต้นทุนการเงินลด
11 พ.ค. 2564

บริษัท ไออาร์พีซี จำกัด (มหาชน) หรือ IRPC รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยบริษัทฯ มีรายได้จากการขายสุทธิเพิ่มขึ้น 4,771 ล้านบาท หรือร้อยละ 11 โดยมีสาเหตุจากราคาขายเพิ่มขึ้นร้อยละ 15 ตามราคาน้ำมันดิบที่ปรับเพิ่มขึ้น ขณะที่ปริมาณขายลดลงร้อยละ 4 โดยโรงกลั่นน้ำมันมีอัตราการกลั่นอยู่ที่ 186,000 บาร์เรลต่อวัน ลดลงร้อยละ 1 Market GIM เพิ่มขึ้น 3,300 ล้านบาท หรือร้อยละ 90 โดยมีสาเหตุจากส่วนต่างราคาผลิตภัณฑ์ส่วนใหญ่ปรับตัวเพิ่มขึ้นเมื่อเทียบกับงวดเดียวกันของปีก่อนที่ได้รับผลกระทบจากสงครามราคาน้ำมัน และการแพร่ระบาดของ COVID-19 บริษัทฯ มีกำไรจากสต๊อกน้ำมันสุทธิ 5,002 ล้านบาท เทียบกับงวดเดียวกันของปีก่อนที่มีขาดทุนจากสต๊อกน้ำมันสุทธิ 6,811 ล้านบาท
ส่งผลให้ Accounting GIM เพิ่มขึ้น 15,113 ล้านบาท ขณะที่ค่าใช้จ่ายดำเนินงานลดลง 294 ล้านบาท ส่งผลให้ EBITDA เพิ่มขึ้น 15,219 ล้านบาท บริษัทฯบันทึกค่าเสื่อมราคาลดลง 47 ล้านบาท
ต้นทุนทางการเงินสุทธิลดลง 23 ล้านบาท หรือร้อยละ 5 ขาดทุนจากการทำสัญญาอนุพันธ์ทางการเงินลดลง 448 ล้านบาท ขาดทุนจากอัตราแลกเปลี่ยนจากเงินกู้สกุลเงินเหรียญสหรัฐฯลดลง 318 ล้านบาท จากค่าเงินบาทที่แข็งค่า
ประกอบกับมีกำไรจากกการบริหารความเสี่ยงน้ำมันที่ยังไม่เกิดขึ้นจริง 548 ล้านบาท เมื่อเทียบกับไตรมาส 1/2563 ที่มีขาดทุนจากการบริหารความเสี่ยงน้ำมันที่ยังไม่เกิดขึ้นจริง 993 ล้านบาท
นอกจากนี้ บริษัทฯ มีกำไรจากการลงทุนเพิ่มขึ้น 107 ล้านบาท ขณะที่บันทึกภาษีเงินได้จำนวน 972 ล้านบาท เทียบกับไตรมาสเดียวกันของปีก่อนมีเครดิตภาษีเงินได้ 2,246 ล้านบาท ส่งผลให้ผลการดำเนินงานในไตรมาส 1/2564 มีกำไรสุทธิ 5,581 ล้านบาท เทียบกับไตรมาส 1/2563 ที่มีผลขาดทุนสุทธิ 8,905 ล้านบาท